als_Latn dik_Latn sag_Latn
Një variant tjetër i WhatsApp është lëshuar sot në dyqanet e aplikacioneve të Apple-it, që pretendohet të jetë aplikacioni më i sigurt për komunikimin në pajisjet mobile.
Aplikacioni, i quajtur PQchat, është projektuar për të bërë komunikimin ndërmjet njerëzve dhe bizneseve sa më të sigurt, të besueshëm dhe privat të jetë e mundur. Aplikacioni nuk i mban informacionet personale të përdoruesve, që do të thotë se biseda që do të bëjnë përdoruesit do të qëndrojnë private. Të dhënat do të mbrohen duke përdorur sistemin e sigurisë “McEliece”, që është forma më e sigurt e kodimit të të dhënave e njohur deri tani.
“Zbulimet e vazhdueshme të Snowden kanë treguar se sa lehtë mund të merren informacionet personale nga NSA apo grupe të tjera. Megjithatë, shumë njerëz vazhdojnë akoma të japin informacione tek kriminelët, piratët kibernetikë pa e kuptuar se çfarë po bëjnë,” tha Andersen Cheng, shefi ekzekutiv i “SRD Wireless”, i cili krijoi aplikacionin.
“Njerëzit duhet të kenë kontroll mbi të dhënat e tyre, pasi edhe sasia edhe më e vogël e informacioneve personale mund të rrezikojë privatësinë dhe sigurinë e tyre. Mjetet moderne të komunikimit nuk kanë vendosur këtë si prioritet, duke bërë kështu që të rrezikohen të dhënat personale.”
PQChat gjithashtu lejon përdoruesit të vendosin vetë fjalëkalimin e tyre për t’u regjistruar në shërbim, si dhe një PIN 5-shifror. PQChat nuk i ruan fjalëkalimet në aplikacion, që do të thotë se përdoruesit kanë kontroll të plotë mbi të dhënat e tyre.
(Herë të lexuara: 199)
als_Latn als_Latn als_Latn als_Latn als_Latn als_Latn